У наступным годзе будзе акурат трыццаць гадоў, як Святлана Яцуковіч прыйшла на працу ў службу бытавога абслугоўвання насельніцтва. Родам яна з Параф’янава, што ў Сітцаўскім сельсавеце. І, калі скончыла прафтэхвучылішча ў Лепелі, працаваць вярнулася бліжэй да бацькоўскага дому. Дзяўчыну са спецыяльнасцю швачкі-матарысткі без праблем прынялі на Сітцаўскі КПП. Там яна была і прыёмшчыцай, і швейным майстрам.